Фред дебютира за „Селесао“ през 2005 в контрола срещу . На 12 ноември 2005 отбелязва първия си гол с националната фланелка в мач с ОАЕ. Въпреки че не е повикан от Карлос Алберто Перейра в квалификациите, Фред получава място в състава за Мондиал 2006 след силен сезон в клубния си тим Олимпик Лион. На първенството в Германия отбелязва попадения в груповата фаза в мач срещу . През лятото на 2007 е повикан в отбора за предстоящата Копа Америка, но се контузва на подготвителния лагер и не изиграва нито един мач. На 7 юни 2011 вкарва първия си гол за Бразилия от близо 4 години. Това се случва в контролен мач с Еквадор. Участва на Копа Америка същата година, където вкарва 1 гол, но „Селесао“ отпадат още на 1/4 финал. През 2012 изиграва само 1 мач за националния отбор - срещу Аржентина, като в него вкарва и гол. През февруари 2013 вкарва на в контрола, но бразилците губят с 2-1.. Вкарва 2 гола при победата на Бразилия с 4:2 над Италия в мач от Купата на конфедерациите 2013. Селесао печелят турнира след победа над Испания, а Фред става голмайстор на турнира с 5 гола. Фред е титулярен нападател на Бразилия на домакинското световно през 2014 г. Представянето на нападателя обаче е разочароващо, в резултат на което той слага край на кариеата си в националния тим.